**ELŐTERJESZTÉS**

**A KÉPVISELŐ-TESTÜLET**

**2019. december 17-i rendes ülésére**

**Előterjesztés**

**Vásárolt étkeztetés díj emeléséről**

A napirendet tárgyaló ülés dátuma: 2019.12.17.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ---

**2. Jogszabályi hivatkozások** :

**3.Költségkihatások** és egyéb szükséges feltételeket, illetve megteremtésük javasolt forrásai:

**4. Tényállás bemutatása:**

2013. január 1.-től önkormányzat kötelező feladata az élelmezési tevékenység ellátása az óvodákban és az iskolában

A gyermekek védelméről és a gyámügyi igazgatásról szóló1997. évi XXXI. törvény (továbbiakban:Gyvt.) 151.§ alapján a gyermekétkeztetés szabályait kell alkalmazni az óvodában és az általános iskolai ellátás keretében nyújtott étkeztetésre.

A Gyvt. előírja, ha a szülő eltérően nem rendelkezik, a gyermekek és a tanulók számára az óvodai nevelési napokon, valamint az iskolai tanítási napokon a települési önkormányzat az általa fenntartott óvodában és a közigazgatási területén az állami intézményfenntartó központ által fenntartott nevelési-oktatási intézményben, biztosítja a déli meleg főétkezést és két további étkezést.

A Telki Zöldmanó Óvodában és a Pipacsvirág Magyar- Angol Kéttanítási Nyelvű Általános Iskolában az étkeztetési feladatokat 2007. októberétől a Sodexo Magyarország Kft. 2017.augusztus 9-től az új tulajdonos a Hungast Holding Zrt. nevében a szolgáltatást a Hungast Vitel Kft végzi.

A **Hungast Vitel Kft**. levélben jelezte az Önkormányzatnak, hogy az érvényben lévő vállalkozási szerződésben szereplő étkezési költségek az 1 évvel ezelőtti áremelési javaslatuk érvényesítéséhez hasonlóan 2020-ban is két lépcsőben javasolják a felzárkóztató áremelés végrehajtását:

**1. lépcső 2020. január 1-től 9,00%**

**2. lépcső 2020. szeptember 1-től 5,20%**

A 2020. évi állami hozzájárulásra vonatkozó mutatószám felmérésre és igénylése 2019. októberében került sor, melynek alapján a Magyar Államkincstár várhatóan a Költségvetési törvény szerint 2020. január 06-ig igazolja vissza az önkormányzatnak a minket megillető állami támogatások pontos összegét.

Az önkormányzat gyermekétkeztetési feladatainak támogatása két részből áll tevődik össze, a finanszírozás szempontjából elismert dolgozói bértámogatásából, másrészt a gyermekétkeztetés üzemeltetési támogatásából. Az utóbbi támogatás nagysága miniszteri döntéstől függ.

**Ezért a 2020. január 1-től 9 % emelést javasoljuk elfogadásra, azzal hogy májusban visszatér a Képviselő-testület a szeptemberi emelési javaslatra.**

|  |
| --- |
| **Átlagos többletköltségek /ÁFA nélkül** |
| **Ft/hó** |
| **Intézmény** | **Adag** | **Jelenleg Ft/hó** | **Jelenleg Ft/hó** | **Javaslat Ft/hó 2020.01.01** | **Javaslat Ft/hó** | **Változás Ft/hó** |
| **db** |
| **Óvoda**  |   |   |   |   |   |   |
|  Tízórai |  | 108,56 Ft |  |  |  |  |
| Ebéd |  | 338,95 Ft |  |  |  |  |
| Uzsonna |  | 104,19 Ft |  |  |  |  |
| Összesen |  2787 | **551,70 Ft** | **1 537 588 ,-** | **601,35 Ft** | **1 675 962** | **+ 138 374**  |
| **Iskola**  |   |   |   |   |   |   |
|  Tízórai | 4045 | 112,93 Ft |  |  |  |  |
| Ebéd | 5492 | 413,62 Ft |  |  |  |  |
| Uzsonna | 3128 | 111,68 Ft |  |  |  |  |
| Összesen |   | **638.23 Ft** | **3 077 738,-** | **695,67 Ft** | **3 354 734** | **+ 276 996** |
| **Összesen** |   |   | **4 615 296,-** |   |   | **+ 415 370** |

A Hungast Vitel Kft által javasolt korrekció 2020. évben havonta kb. nettó 415 370.- Ft, többletkiadást jelentene.

***Az önkormányzat a nyersanyagnorma változatlan hagyását javasolja, az igénybevevők által fizetendő térítési díj 2019/ 2020. tanévben változatlan maradna.***

Az étkezési nyersanyagnorma 100%-át téríti meg az igénybevevő amennyiben nem jogosult kedvezményre.

Szociális helyzettől függően 50- 100 %-os kedvezmény vehető igénybe.

A Telki Zöldmanó Óvodában 63 fő ingyenesen étkező gyermek van, a Pipacsvirág Magyar- Angol Kéttanítási Nyelvű Általános Iskolába 4 fő ingyenes, és 135 fő 50 %-os kedvezményben részesülő étkező gyermek. Összesen éves átlagban 423 gyerek étkezik.

***Melléklet: Hungast Vitel Kft megkeresése***

Telki,2019. december 03.

 Deltai Károly

 Polgármester

**Határozati javaslat**

**„A” változat**

**Telki község**

**Képviselő-testülete**

**/2019. (XII. .) Öh. számú**

**határozata**

**A vásárolt étkeztetésre vonatkozó**

**szolgáltatási szerződés módosításáról**

Telki község Képviselő-testületea közoktatási intézmények közétkeztetési feladatainak ellátására a SODEXO Magyarország Kft.-vel megkötött szerződését melyet a felvásárló jogutód új tulajdonos a Hungast Holding Zrt. nevében a szolgáltató a Hungast Vitel Kft-re szállt 2020. január 1-i hatállyal módosítja.

A közétkeztetés költségei **2020. évben a** következők szerint alakulnak.

**Telki Község Önkormányzat**

**Óvoda, Iskola gyermekétkeztetés**

|  |  |  |
| --- | --- | --- |
| **Étkezési típus** | **2020. január 1-től****Vételár****(Nyersanyagnorma + rezsi)****Ft/adag** | **2020.szeptember 01-től****Vételár****(Nyersanyagnorma + rezsi)****Ft/adag** |
| **Óvoda** |  |  |
| Tízórai |  |  |
| Ebéd |  |  |
| Uzsonna |  |  |
| **Összesen** | **601,35 Ft** |  |
|  |
| **Iskola** |  |  |
| Tízórai |  |  |
|  Ebéd |  |  |
| Uzsonna |  |  |
| **Összesen** | **695,67 Ft** |  |
| **Felnőtt Ebéd** | **452,- Ft** |  |

A gyerekek/tanulók étkeztetésének térítési díjai 2019/2020 tanévben változatlanok maradnának. A gyerekek/tanulók térítési díjként a nyersanyagnorma összegét fizetik.

A 2020. szeptember 1-től történő emelési javaslatra 2020. május hónapban visszatér a Képviselő-testület.

A képviselő-testület felhatalmazza a polgármestert, hogy a szolgáltatóval a hatályos szerződés módosításra vonatkozó szerződést megkösse.

**Felelős:** Polgármester

**Határidő:** 2019. december 31.

**Határozati javaslat**

**„B” változat.**

**Telki község Önkormányzat**

**Képviselő-testülete**

**/2019. (XII. ) önkormányzati**

**határozata**

**A vásárolt étkeztetésre vonatkozó**

**szolgáltatási szerződés módosítására vonatkozó javaslatról**

Telki község Képviselő-testületea közoktatási intézmények közétkeztetési feladatainak ellátására a SODEXO Magyarország Kft.-vel megkötött szerződését melyet a felvásárló jogutód új tulajdonos a Hungast Holding Zrt. nevében a szolgáltató a Hungast Vitel Kft-re szállt.

Az új Hungast Holding Zrt. nevében szolgáltató Hungast Vitel Kft 2020. január 1-től érvényes árak megállapítására vonatkozó javaslatát nem fogadja el.

Felelős: Polgármester

Határidő: azonnal